钦定古今图书集成/明伦汇编/官常典/第163卷 > 莱
## 钦定古今图书集成/明伦汇编/官常典/第163卷 > 莱

武王封太公于齐，莱侯伐齐，争营丘。

按《史记齐太公世家》：武王已平商而王天下，封师尚
父于齐营丘，东就国，道宿行迟。逆旅之人曰：“吾闻时
难得而易失，客寝甚安，殆非就国者也。”太公闻之，夜
衣而行，犁明至国。莱侯来伐，与之争营丘。营丘边莱，
莱人夷也。会纣之乱而周初定，未能集远方，是以与
太公争国。

按《路史》：“莱子国也。商国莱侯与太公争营丘，及齐复
入莱。共公浮柔奔棠，晏弱迁之郳。”

定王五年夏，齐侯、鲁侯伐莱。

按《春秋》宣公七年。按《左传》，七年夏，“公会齐侯伐莱。
不与谋也。”

〈注〉莱国今东莱黄县。

定王七年夏，齐侯伐莱。

按：《春秋》宣公九年。

灵王元年春，齐侯伐莱。

按《春秋》不书。按《左传》，襄公二年“春，齐侯伐莱。莱人
使正舆子赂夙沙卫以索马牛皆百匹，齐师乃还。夏，
齐姜薨。齐侯使诸姜宗妇来送葬。召莱子，莱子不会，
故晏弱城东阳以偪之。”

灵王五年“冬十二月，齐侯灭莱。”

按《春秋》襄公六年。按《左传》，六年，“冬十一月，齐侯灭
莱。莱恃谋也。于郑、子国之来聘也。”“四月，晏弱城东阳
而遂围莱。甲寅堙之，环城傅于堞。及杞。桓公卒之月
乙未，王湫帅师及正舆子、棠人军齐师，齐师大败之。
丁未入莱。莱共公浮柔奔棠，正舆子、王湫奔莒，莒人
杀之。四月，陈无宇献莱宗器干襄宫，晏弱围棠。十一
月”丙辰而灭之，迁莱于郳。高厚、崔杼定其田。